Утвърдил………………………….

(Димитър Здравков – кмет на община Садово)

**УКАЗАНИЯ**

**ЗА ПОДГОТОВКА НА ОФЕРТАТА ЗА УЧАСТИЕ В ОБЩЕСТВЕНА ПОРЪЧКА ЧРЕЗ ПУБЛИКУВАНЕ НА ОБЯВА ЗА СЪБИРАНЕ НА ОФЕРТИ С ПРЕДМЕТ**

|  |
| --- |
|  |

Ремонт на уличната мрежа на територията на община Садово – реконструкция

и рехабилитация на пътни настилки.

**1. ОБЩА ИНФОРМАЦИЯ**

**Данни за Възложителя**

Кмет на Община Садово - Димитър Здравков

гр.Садово

ул. „Иван Вазов” № 2

България

Тел.: 03118 2601

Факс: 03118 2500

e-mail: obsadowo@abv.bg

Интернет адрес: http://www.sadovo.bg/

Пълен достъп до Обявата и приложенията към нея е предоставен на официалната интернет страница на Община Садово -http://www.sadovo.bg/, раздел „Профил на купувача”.

**2. ПЪЛНО ОПИСАНИЕ НА ПРЕДМЕТА НА ПОРЪЧКАТА:**

**Предмет на поръчката:** Ремонт на уличната мрежа на територията на община Садово – реконструкция и рехабилитация на пътни настилки.

**Обем: О**бемът на поръчката е съгласно приложената количествена сметка. Възложителят не е ангажиран да възложи (вкл. да възложи изпълнението след подписването на договор) планираните в тази поръчка (вкл. и в договора) дейности като вид, обем и ремонт на конкретна улица, като изпълнението по улици ще се изпълнява от изпълнителя само след получаване на възлагателно писмо от възложителя.

**Правно основание:** чл.20, ал.3, т.1 от ЗОП**,** по реда на глава двадесет и шеста от ЗОП, (събиране на оферти с обява).

**Възможност за представяне на варианти в офертите:** не се предвижда възможност за представяне на варианти в офертите.

**Срок за изпълнение на поръчката:** 3 (три) месеца.Срокът, определен от възложителя за изпълнение на обществената поръчка, е фиксиран и започва да тече от датата на откриване на строителната площадка след като е получено вече възлагателно писмо за извършване на дейности на съответната улица.

**Място на изпълнение:** уличната мрежа всело Чешнегирово, село Милево, град Садово, село Поповица, село Болярци, село Караджово.

**Прогнозна стойност:** 261 567.66 лв. (двеста шестдесет и една хиляди петстотин шестдесет и седем лева и шестдесет и шест стотинки) без вкл. ДДС. Общата прогнозна стойност на поръчката е и лимитна като лимитни са и прогнозните стойности за улиците по населени места:

Общо за улиците в село Чешнегирово – 38 760.86 лева без вкл. ДДС;

Общо за улиците в село Милево – 70 706.17 лева без вкл. ДДС;

Общо за улиците в град Садово – 58 255.25 лева без вкл. ДДС;

Общо за улиците в село Поповица – 19 543.25 лева без вкл. ДДС;

Общо за улиците в село Болярци – 38 764.62 лева без вкл. ДДС;

Общо за улиците в село Караджово – 35 537.51 лева без вкл. ДДС.

**Финансиране:** Финансирането на поръчката е осигурено от общински бюджет 2018 год.

**Обхват на дейностите:** Техническите изисквания на Възложителя и дейностите, включени в предмета на обществената поръчка са посочени в Техническата спецификация

**3. ИЗИСКВАНИЯ ЗА ИЗПЪЛНЕНИЕТО НА ПОРЪЧКАТА**

При изпълнение на строителните работи, предмет на поръчката, Изпълнителят се задължава:

1. Да изпълни СМР/СРР в договорения срок, като организира и координира цялостния процес в строителството, съгласно:

* офертата с приложенията към нея;
* действащата нормативна уредба, вкл. нормите по ЗБУТ.

1. Да влага в строителния процес при изпълнението на СМР/СРР на обектите качествени материали, конструкции и изделия, отговарящи на техническите изисквания на Европейския съюз и по БДС;
2. Да обезпечи работата си с необходимите машини и съоръжения;
3. Да съставя всички актове и протоколи по време на строителството, съгласно техническата спецификация и проекта на договора*.*

**4. ИЗИСКВАНИЯ КЪМ УЧАСТНИЦИТЕ**

* 1. **Общи изисквания:**

1. Участник при възлагане на обществената поръчка може да бъде всяко българско или чуждестранно физическо или юридическо лице или техни обединения, което отговаря на изискванията, предвидени в Закона за обществените поръчки (ЗОП) и на изискванията на Възложителя, посочени в настоящите указания.
2. В случай, че участникът е обединение, следва да представи копие на договора за обединение, а когато в договора не е посочено лицето, което представлява участниците в обединението – и документ, подписан от лицата в обединението, в който се посочва представляващият.

*Забележка:* В договора за обединение задължително се посочва разпределението на дейностите и отговорността между партньорите, съгласно предмета на обществената поръчка, както и ангажимент същите лица да останат в обединението до крайния срок на изпълнение на договора. Не се допускат промени в състава на обединението след подаване на офертата.

Когато участник в обществената поръчка е обединение, което не е юридическо лице, се прилага разпоредбата на чл.59, ал.6 от ЗОП и участникът трябва да представи регистрация по Закона за регистър БУЛСТАТ на обединението, при подписване на договор за СМР. Лице, което участва в обединение – участник в поръчката, не може да представя самостоятелна оферта.

1. Възлагането на работи на подизпълнители е допустимо само ако участникът приеме, че отговаря за действията, бездействията и работата на посочените подизпълнители като за свои действия, бездействия и работа.

Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

1. Всеки участник има право да представи само една оферта.
2. Офертата и документите към нея трябва да бъдат представени на български език. Ако участникът представя документи на чужд език, същите трябва да бъдат придружени с превод на български език.
3. При подготвяне на офертата, всеки участник трябва да се придържа точно към обявените от възложителя условия.
4. Представените образци в документацията за участие и условията, описани в тях, са задължителни за участниците.
5. Документите и данните в офертата се подписват само от лица с представителни функции, съгласно актуалното състояние или от изрично упълномощени за това лица. Във втория случай се изисква да се представи нотариално заверено пълномощно за изпълнението на такива функции.
6. Копията на документите трябва да бъдат заверени от участника или законния му представител с гриф „Вярно с оригинала”, подпис и печат.
7. При писмено искане, направено до три дни преди изтичането на срока за получаване на оферти, възложителят публикува писмени разяснения по условията на обществената поръчка в профила на купувача, най-късно на следващия работен ден.
8. Разходите за изработването на офертите са за сметка на участниците.
   1. **Лично състояние на участниците**

Възложителят отстранява от участие в процедура за възлагане на обществена поръчка участник, за когото е налице някое от обстоятелствата по чл.54, ал.1, т.1-5 и т.7 от ЗОП

Основанията по ал.1, т.1, 2 и 7 от ЗОП се отнасят за лицата, които представляват участника.

Декларацията за обстоятелствата по чл.54, ал.1, т. 3-5 от ЗОП се подписва от лицето, което може самостоятелно да го представлява (когато участникът се представлява от повече от едно лице)

*Участниците попълват Декларации Образец №2 (от името на лицата, които представляват участника) и Образец №3, а за доказване на тези обстоятелства, участникът, избран за изпълнител, представя съответните документи, описани в чл.58 от ЗОП*

Възложителят няма да изисква представянето на документите по чл.58, ал.1, когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентен орган на възложителя по служебен път.

Участник, за когото са налице основания по посочените по-горе обстоятелства, има право да представи доказателства, съгласно чл.56, ал.1, т.1-3 от ЗОП, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

*1. е погасил задълженията си по чл.54, ал.1, т.3, включително начислените лихви и/или глоби или, че те са разсрочени, отсрочени или обезпечени;*

*2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;*

*3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.*

**КРИТЕРИИ ЗА ПОДБОР**

* 1. **Годност (правоспособност) за упражняване на професионална дейност**

Участниците трябва да са вписани в Централния професионален регистър на строителя за първа група, IV-та категория строежи.

*За доказване на това обстоятелство, избраният за изпълнител участник посочва съответния публичен регистър, който съдържа тази информация или се представя копие от Удостоверението за вписване в ЦПРС, придружен с валиден талон за 2018 г., или еквивалентен документ, издаден от държавата, в която са установени, доказващ еквивалентното право (за чуждестранните участници), при подписване договора за СМР.*

* 1. **Икономическо и финансово състояние:**

Участниците следва да имат валидна застрахователна полица за професионална отговорност на строителя – съгласно чл.171, ал.1 от ЗУТ (или еквивалентна застраховка или гаранция за чуждестранното лице – участник, в съответствие с чл.171а, ал.1 от ЗУТ), с общ лимит на отговорността, покриваща обема на поръчката

*За доказване на това обстоятелство, избраният за изпълнител участник представя копие от валидна застрахователна полица за професионална отговорност на строителя, при подписване договора за СМР.*

* 1. **Технически и професионални способности:**
     1. Участниците да са изпълнили минимум 1 обект с предмет и обем, идентични или сходни с тези на поръчката, за последните 5 години от датата на подаване на офертата.

*За доказване на това обстоятелство се представя Списък на строителството, идентично или сходно с предмета на поръчката, изпълнено през последните 5 години (Образец №4), придружен с удостоверения за добро изпълнение, които съдържат стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изисквания.*

*Под „Сходно с предмета на поръчката строителство” следва да се разбира изпълнение изпълнение на строително – монтажни работи по ремонт или общо изграждане на пътни настилки с обем, не по-малко от 50 % от обема на посочените в настоящата обществена поръчка дейности по полагане на асфалтова смес.*

* + 1. **Участниците могат да се позоват на капацитета на подизпълнители,** независимо от правната връзка между тях.

Когато участникът предвижда участието на **подизпълнители,** при изпълнение на поръчката, той следва да посочи в офертата си подизпълнителите и дела от поръчката, който ще им възложи. В този случай те трябва да представят доказателство за поетите от подизпълнителите задължения. *За доказване на това обстоятелство Участникът попълва Декларация* *по чл.66, ал.1 от ЗОП за подизпълнители Образец №7;*

Подизпълнителите трябва да отговарят на съответните критерии за подбор, съобразно вида и дела от поръчката, който ще изпълняват, и за тях да не са налице основания за отстраняване от процедурата (чл.54, ал.1, т.1-5 и 7 от ЗОП). *За доказване на горните обстоятелства Подизпълнителите попълват Декларации Образец №5-А, както и декларации Образец №2 и Образец №3*

Възложителят има право да изиска промяна на подизпълнител, който не отговаря на условията, свързани с критериите за подбор и основанията за отстраняване.

Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

а/ за новия подизпълнител не са налице основанията за отстраняване в процедурата;

б/ новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

При замяна или включване на подизпълнител, изпълнителят представя на възложителя всички документи, които доказват изпълнението на посочените в т.4.5.3. от настоящия раздел условия.

След сключване на договора и най-късно до започване на изпълнението му, изпълнителят уведомява възложителя за данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

Независимо от възможността за използване на подизпълнители, отговорността за изпълнение на договора за обществената поръчка е на изпълнителя (чл.66, ал.9 ЗОП).

**4. ИЗИСКВАНИЯ КЪМ ОФЕРТАТА**

4.1 Съдържанието на офертата се представя в запечатана непрозрачна опаковка на основание чл.47, ал.2 ППЗОП.

4.2 Върху опаковката с офертата се посочват: наименованието на участника, включително участниците в обединението, когато е приложимо; адрес за кореспонденция, телефон и по възможност – факс и електронен адрес; наименованието на поръчката:

**До община Садово**

**ул.Иван Вазов, № 2**

**гр. Садово – 4122**

4.3 Възложителят ще удължи срока за получаване на оферти с най-малко 3 дни, когато в първоначално определения срок са получени по-малко от 3 оферти. След изтичане на така удължения срок, възложителят разглежда и оценява получените оферти, независимо от техния брой.

4.4 При приемане на офертата върху опаковката се отбелязват поредния номер, дата и час на получаване, като тези данни се записват във „Входящ регистър”, за което на приносителя се издава документ.

* 1. Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.
  2. Участникът поема всички рискове по подаването на офертата, включително форсмажорни обстоятелства.

*Забележка:* Представянето на оферта за участие в настоящата процедура, задължава участника да приеме напълно всички изисквания и условия, посочени в тази документация. Поставянето на различни от тези условия и изисквания от страна на участника не ангажира по никакъв начин Възложителя.

**5. СЪДЪРЖАНИЕ НА ОФЕРТАТА**

- **Списък на документитe в офертата -** *формат на участника*

**- Административни сведения за участника** – *Образец №1*

- **Декларация за обстоятелствата по чл.54, ал.1, т.1, 2 и 7 от ЗОП** – *Образец №2*

**- Декларация за обстоятелствата по чл.54, ал.1, т.3-5 от ЗОП** – *Образец №3*

**- Списък строителство** – *Образец №4*

* Референции за добро изпълнение **– (***Приложение към списък строителство)*
* **Декларация по чл.66, ал.1 от ЗОП, за подизпълнители** – *Образец №5*
* **Декларация от подизпълнители** – *Образец №5-А*
* Декларация от подизпълнителите за обстоятелствата по чл.54, ал.1, т.1, 2 и 7 от ЗОП – *Образец №2*
* Декларация от подизпълнителите за обстоятелствата по чл.54, ал.1, т.3-5 от ЗОП – *Образец №3*
* **Декларация за приемане на договора** *– Образец №6*
* **Техническо предложение -** *Образец №7*
* **Декларация гаранционни срокове** - *Образец №8*

Всеки участник трябва да предложи гаранционни срокове, в години, за всички видове строително-монтажни работи, предвидени за изпълнението на обекта. Гаранционните срокове следва да са съобразени с изискванията на Наредба №2/2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

* **Ценово предложение –** *Образец №9*

Всеки участник трябва да отрази общата стойност на СМР/СРР за обекта (общо за цялото строителство) в документ на възложителя *Приложение* – *Ценово предложение*, след попълване на количествено-стойностната сметка.

Единичните цени са съгласно *Приложение* – *КСС оферта*, приложена към настоящото ценово предложение и представляваща неразделна част от него.

***Приложения към ценовото предложение:***

**Приложение - КСС**

В Приложение – КСС, единичните офертни цени следва да са формирани така че задължително да включват:

* цени на съпътстващи операции, необходими за извършване на дадения вид СМР/СРР;
* всички разходи за временно строителство, за утежнени условия, за почистване на строителния обект и строителната площадка, за строителна механизация, подемници, стопански инвентар, временни огради, осигуряване на безопасни условия на труд (съгласно ЗЗБУТ и ПБЗ), всички замервания, проби и дезинфекции на инсталации и др., като се отчита обстоятелството, че тези разходи няма да се заплащат отделно от възложителя и същите ще се извършват за сметка на изпълнителя.

Всички цени в представеното от участника *Приложение – КСС* следва да са вписани с 2 знака след десетичната запетая.

**6. ВАЛИДНОСТ НА ОФЕРТИТЕ**

Участниците са обвързани с условията на представените от тях оферти за период до 25.06.2018 год. (минимален).

**7. КРИТЕРИИ ЗА ВЪЗЛАГАНЕ НA ПОРЪЧКАТА**

Обществената поръчка се възлага въз основа на икономически най-изгодната оферта, определена по критерий за възлагане - **най-ниска цена. Оценява се общата предложена цена за изпълнение, без вкл. ДДС.**

Когато предложение в офертата на участник, свързано с цена или разходи, което подлежи на оценяване, е с повече от 20 на сто по-благоприятно от средната стойност на предложенията на останалите участници, по същия показател за оценка, възложителят изисква подробна писмена обосновка за начина на неговото образуване, която се представя в 5-дневен срок от получаване на искането.

Писмената обосновка по предходната точка се оценява по отношение на нейната пълнота и обективност в съответствие с чл.72 от ЗОП.

**8. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ**

Разглеждането и оценката на офертите и класирането на участниците се извършва от специално назначена от Възложителя комисия, съгласно чл.97 от ППЗОП.

На публично заседание, на което могат да присъстват представители на участниците, комисията отваря офертите по реда на тяхното постъпване и обявява ценовите предложения.

Комисията класира участниците по степента на съответствие на офертите с предварително обявените от възложителя условия. ***Ще бъдат предложени за отстраняване от участие участници и оферти, които съдържат в един или в различни документи противоречиви данни и/или предложения, оферти, които надхвърлят общата и/или по населени места лимитна стойност на поръчката, оферти, в които са допуснати аритметически грешки, допуснати са промени в образците на възложителя, установено е несъответствие на офертата с обявените от възложителя условия и/или изисквания.***

Комисията съставя протокол за разглеждането и оценката на офертите и за класирането на участниците. Протоколът се представя на възложителя за утвърждаване, след което в един и същ ден се изпраща на участниците и се публикува в профила на купувача.

**9. СКЛЮЧВАНЕ НА ДОГОВОР**

Възложителят сключва договор за обществената поръчка с избрания за изпълнител участник, в 30-дневен срок от датата на определяне на изпълнителя.

В договора са включени всички предложения от офертата на класирания на първо място участник.

При сключване на договора за СМР участникът, избран за изпълнител, следва да представи:

1. **документ за гаранция за изпълнение,** в размер на 3% от стойността на договора без ДДС, с валидност 6 месеца, след приемането на СМР/СРР на обекта.

Гаранцията за изпълнение се предоставя в една от следните форми:

* парична сума;
* банкова гаранция;
* застраховка, която обезпечава изпълнението чрез покритие на отговорността на изпълнителя.

Паричната сума следва да бъде предварително преведена по следната банкова сметка на Възложителя :

Община Садово:

IBAN: BG22CECB97903342797200;

BIC: CECBBGFF; Банка ЦКБ АД, офис Садово

Участникът, определен за изпълнител, избира сам формата на гаранцията за изпълнение. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

1. За доказване на липсата на основания за отстраняване, участникът, избран за изпълнител, представя:

- за обстоятелствата по чл.54, ал.1, т.1 от ЗОП - **свидетелство за съдимост;**

- за обстоятелството по чл.54, ал.1, т.3 от ЗОП - **удостоверение от органите по приходите и удостоверение от общината по седалището на възложителя и на участника;**

*Документите по буква „с” може да не се представят, когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентен орган на възложителя, по служебен път.*

1. **Регистрация по Закона за регистър БУЛСТАТ,** когато участникът е обединение, което не е юридическо лице.

e) Заверено копие от Удостоверение за вписване в ЦПРС за 2018 г.

f) Заверено копие от валидна застрахователна полица за професионална отговорност на строителя.

**10. ПРИЛОЖИМО ЗАКОНОДАТЕЛСТВО**

За въпроси, свързани с провеждането на процедурата и подготовката на офертите от участниците, които не са разгледани в документацията, се прилагат разпоредбите на Закона за обществените поръчки и Правилника за прилагането му.

***Информация за задължения, свързани с данъци и осигуровки, опазване на околната среда, закрила на заетостта и условията на труд.***

Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и са относими към предмета на поръчката, както следва:

*- Относно задължения, свързани с данъците и осигуровките – Национална агенция по приходите; информационен телефон на НАП – 0700 18 700; интернет адрес–www.nap.bg*

- Относно задължения за опазване на околната среда – Министерство на околната среда и водите; информационен център на МОСВ – всеки работен ден от 14 до 17 ч., 1000 София, ул. „Мария Луиза” №22, тел. 02/940 63 31; интернет адрес - www.moew.government.bg/‎

-*Относно задълженията, закрила на заетостта и условията на труд - Министерство на труда и социалната политика; 1051 София, ул. „Триадица” №2, тел. 02/8119443; интернет адрес: www.mlsp.government.bg/‎*